CELEX: 31992R2027
Language: el
Date: 1992-07-22 00:00:00
Title: Κανονισμός (ΕΟΚ) αριθ. 2027/92 της Επιτροπής της 22ας Ιουλίου 1992 για τροποποίηση του κανονισμού (ΕΟΚ) αριθ. 388/92 περί λεπτομερών κανόνων εφαρμογής του ειδικού καθεστώτος για τον εφοδιασμό σε προϊόντα σιτηρών των γαλλικών υπερποντίων διαμερισμάτων και περί καθορισμού του προβλεπομένου ισοζυγίου εφοδιασμού για τον καθορισμό του ποσού της ενισχύσεως για την προμήθεια πληγουριού και σιμιγδαλιού σκληρού σίτου

Avis juridique important

|

31992R2027

Κανονισμός (ΕΟΚ) αριθ. 2027/92 της Επιτροπής της 22ας Ιουλίου 1992 για τροποποίηση του κανονισμού (ΕΟΚ) αριθ. 388/92 περί λεπτομερών κανόνων εφαρμογής του ειδικού καθεστώτος για τον εφοδιασμό σε προϊόντα σιτηρών των γαλλικών υπερποντίων διαμερισμάτων και περί καθορισμού του προβλεπομένου ισοζυγίου εφοδιασμού για τον καθορισμό του ποσού της ενισχύσεως για την προμήθεια πληγουριού και σιμιγδαλιού σκληρού σίτου  

Επίσημη Εφημερίδα αριθ. L 207 της 23/07/1992 σ. 0021 - 0022 Φινλανδική ειδική έκδοση: Κεφάλαιο 3 τόμος 43 σ. 0146  Σουηδική ειδική έκδοση: Κεφάλαιο 3 τόμος 43 σ. 0146 

ΚΑΝΟΝΙΣΜΟΣ (ΕΟΚ) αριθ. 2027/92 ΤΗΣ ΕΠΙΤΡΟΠΗΣ  της 22ας Ιουλίου 1992  για τροποποίηση του κανονισμού (ΕΟΚ) αριθ. 388/92 περί λεπτομερών κανόνων εφαρμογής του ειδικού καθεστώτος για τον εφοδιασμό σε προϊόντα σιτηρών των γαλλικών υπερποντίων  διαμερισμάτων και περί καθορισμού του προβλεπομένου ισοζυγίου εφοδιασμού για τον καθορισμό του ποσού της ενισχύσεως για την προμήθεια πλιγουριού και σιμιγδαλιού σκληρού σίτουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για τη θέσπιση ειδικών μέτρων σχετικά με ορισμένα γεωργικά προϊόντα υπέρ των γαλλικών υπερποντίων διαμερισμάτων (1), και ιδίως το άρθρο 2 παράγραφος 6,  Εκτιμώντας:  ότι κατ' εφαρμογή των διατάξεων του άρθρου 2 του κανονισμού (ΕΟΚ) αριθ. 3763/91, με τον κανονισμό (ΕΟΚ) αριθ. 388/92 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 467/92 (3), καθορίζεται το προβλεπόμενο ισοζύγιο εφοδιασμού σε  προϊόντα σιτηρών για τα γαλλικά υπερπόντια διαμερίσματα (ΓΥΔ)- ότι με το ισοζύγιο αυτό είναι δυνατή η αμοιβαία αντικατάσταση των ποσοτήτων που προβλέπονται για ορισμένα από τα εν λόγω προϊόντα καθώς και, στην περίπτωση που παρίσταται ανάγκη, η αύξηση  κατά τη διάρκεια του οικονομικού έτους της συνολικής ποσότητας που έχει καθοριστεί για τα κτηνοτροφικά σιτηρά- ότι βάσει της πείρας που αποκτήθηκε και προκειμένου να ικανοποιηθούν οι ανάγκες σε σιτηρά στα ΓΥΔ, είναι σκόπιμο να γίνουν τροποποιήσεις σ'  αυτό το το προβλεπόμενο ισοζύγιο- ότι πρέπει, ως εκ τούτου, να τροποποιηθεί ανάλογα το παράρτημα του κανονισμού (ΕΟΚ) αριθ. 388/92-  ότι κατ' εφαρμογή των διατάξεων του άρθρου 2 παράγραφος 3 του κανονισμού (ΕΟΚ) αριθ. 3763/91, πρέπει να προβλεφθεί ο καθορισμός ενισχύσεως για την παράδοση στα ΓΥΔ των πλιγουριών και των σιμιγδαλιών σκληρού σίτου κοινοτικής καταγωγής- ότι ο καθορισμός  ποσού ίσου με την επιστροφή κατά την εξαγωγή, αυξημένου με ένα σταθερό στοιχείο προκειμένου να ληφθούν υπόψη οι παραδόσεις μικρών ποσοτήτων, καθιστά τα κοινοτικά προϊόντα ανταγωνιστικά σε σχέση με τα προϊόντα καταγωγής τρίτων χωρών-  ότι πράγματι, οι επιστροφές κατά την εξαγωγή καθορίζονται λαμβάνοντας υπόψη τις τιμές των σιτηρών και των προϊόντων του τομέα των σιτηρών στηναγορά της Κοινότητας καθώς και τις τιμές τους στη διεθνή αγορά και ότι οι εν λόγω επιστροφές πρέπει να  καλύπτουν ιδίως το άνοιγμα μεταξύ των τιμών αυτών-  ότι τα μέτρα που προβλέπονται στον παρόντα κανονισμό πρέπει να είναι δυνατόν να εφαρμοστούν καθόλη τη διάρκεια του δεύτερου εξαμήνου του 1992-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 388/92 ο πίνακας "Δεύτερο εξάμηνο 1992" αντικαθίσταται από τον πίνακα που εμφαίνεται στο παράρτημα του παρόντος κανονισμού.  Άρθρο 2  Η ενίσχυση για την προμήθεια στα ΓΥΔ πλιγουριών και σιμιγδαλιών σκληρού σίτου που υπάγονται στον κωδικό ΣΟ 1103 11 10, τα οποία παρασκευάζονται από σιτηρά που μεταποιούνται στην υπόλοιπη Κοινότητα ισούται με την επιστροφή κατά την εξαγωγή για  το προϊόν αυτό αυξημένη κατά 6 Ecu ανά τόνο.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 356 της 24. 12. 1991, σ. 1. (2) ΕΕ αριθ. L 43 της 19. 2. 1992, σ. 16. (3) ΕΕ αριθ. L 53 της 28. 2. 1992, σ. 14.    ΠΑΡΑΡΤΗΜΑ  "Δεύτερο εξάμηνο 1992  (σε τόνους)         Σιτηρά που κατάγονται από τρίτες χώρες (ΑΚΕ/αναπτυγμένες χώρες) ή από την ΕΟΚ  Μαλακός σίτος  Κριθή  Αραβόσιτος  Πλιγούρια και σιμιγδάλια σκληρού σίτου        Γουαδελούπη  30 000  5 000  10 000  -  Μαρτινίκα  5 000  5 000  10 000  1 500   Γουιάνα  1 000  500  1 000  -  Ρεϋνιόν  30 000  10 000  60 000  -        Σύνολο  66 000  20 500  81 000  1 500      169 000"